Steve Biko: Die vroeë jare — Google Arts & Culture
Steve Biko: Die vroeë jare
"Die groot reus ontwaak"
Biko, die seun van Mathew Mzingaye en Alice Nokuzola Biko, kom uit 'n nederige agtergrond. Sy pa het in die polisiemag gedien voor hy 'n werk as 'n regeringsklerk gekry het. Hy is in 1950 oorlede, terwyl hy besig was om regte deur die Universiteit van Suid-Afrika te studeer. Biko was vier. Van daardie ouderdom af was die primêre invloed in Biko se lewe sy ma, Alice, wat gewerk het as 'n huishulp by die Grey-hospitaal in King William's Town.
"Sy moeder was 'n onbuigbare bron van ondersteuning... Sy was te arm en moes hard werk om vier kinders groot te maak na die vroeë afsterwe van haar man in 1950"
Die Biko-woning, Ginsberg-township; King William's Town, Suid-Afrika
Biko, die derde van vier kinders, het 'n ouer suster gehad, Bukelwa, 'n ouer broer genaamd Khaya, en 'n jonger suster, Nobandile. Saam het hulle name 'n raaisel uitgespel: "Hayi ukuBukeka kweKhaya laBantu aBandileyo" wat vertaal as "ons bewonder die uitgebreide familie"
"Hy was nie net by die huis verantwoordelik nie. Hy het 'n sin van verantwoordelikheid gehad teenoor die gemeenskap, veral die opvoeding van die gemeenskap. Die rede daarvoor is dat die gemeenskap van Ginsberg geld ingesamel het om hom skool toe te stuur nadat hy sy juniorsertifikaat-eksamen geslaag het. Dit was ongehoord in Ginsberg, maar hy het baie goed geslaag. Hy het later gevoel dat hy iets aan die gemeenskap verskuldig is, en het die Ginsberg Education Fund gestig."
Gedurende sy vroeë jare het Biko die Charles Morgan Elementary en Forbes Grant Hoërskool in Ginsberg-township bygewoon
Biko se hoërskoolrapport
In 1963, op die ouderdom van 15 jaar is Steve Biko toegelaat tot Lovedale College, 'n sendinginstelling, waar Khaya 'n jaar vantevore ingeskryf is. Later daardie jaar is die twee broers, saam met 50 ander leerders, in hegtenis geneem weens die vermoede dat hulle ondersteuners was van Poqo, wat in lyn was met die verbode Pan African Congress (PAC). Steve is deur die polisie ondervra en ten spyte van die gebrek aan bewys dat hy enige politieke neigings gehad het, is hy kort daarna geskors en op die swart lys van alle openbare skole geplaas. Khaya is gevange geneem omdat hy 'n lid van die verbode PAC was. So begin Steve Biko se wrok teenoor gesag en volgens Khaya is "die groot reus wakker gemaak". Steve Biko het self erken dat, toe hy geroep is as 'n getuie vir die verdediging in 1976 by die verhoor van sy kollegas in die Swartbewussynsbeweging, dat hy "van daardie oomblik af gesag soos die hel gehaat het!"
Die 1963-voorval het 'n werklik diepgaande invloed op Biko se politieke sieninge gehad. Hy het vir 'n lang tyd na sy skorsing vanuit skool kos en ander voorrade aan sy broer en sy makkers in die tronk gelewer. Die gebeure van 1963 was Steve se vuurdoop wat gelei het tot die boodskappe van Khaya en ander wat weerklank gevind het in 'n tot nou toe sorgelose en en polities neutrale Steve.
St. Francis Kollege
Biko ontvang 'n prys vir 'n hoërskoolopstel-wedstryd
"In 1963 het hulle hom uit die skool geskors vir geen rede nie. Dit is toe dat die groot reus wakker gemaak is."
Vader Aelred Stubbs
In 1964, is Steve Biko toegelaat tot St Francis College, 'n ander sendingskool geleë in Marianhill, Natal, waar hy akuut gefokus was op die verkenning van die teenstrydighede tussen Christelike liberale leerstellings en die ervaring van swart mense. Hy het bietjie in die steek gelaat gevoel omdat die skoolhoof en personeel van Lovedale College, wat 'n progressiewe liberale uitkyk gehad het, gereageer het met magteloosheid teen die onreg van 1963. Die getuienis van hierdie oomblik van ontwaking is vervat in die korrespondensie tussen Biko en sy voormalige onderwyser by Lovedale, Vader Aelred Stubbs.
Program vir die begrafnis van Vader Stubbs
Stubbs, wat later Biko se vriend geword het, het sommige van sy geskrifte in 'n boek uitgegee met die titel "I Write What I Like", 'n publikasie wat Biko se geskrifte bevat het tussen die ouderdomme van 18 en 29
Steve Biko se totsiensbrief aan sy klasmaats toe hy St. Francis verlaat het vir universiteit